ಮಿಡ್-ಆಟಮ್ ಪರ್ಬ

## ಮಿಡ್-ಆಟಮ್ ಪರ್ಬ

ಮಿಡ್-ಆಟಮ್ ಫೆಸ್ಟಿವಲ್, ಮೂನ್ ಫೆಸ್ಟಿವಲ್ ಅತ್ತ್ಂಡ ಮೂನ್ಕೇಕ್ ಫೆಸ್ಟಿವಲ್ ಪಂಡ್ದ್ ಲೆಪ್ಪುವೆರ್, ಉಂದು ಚೀನೀ ಸಂಸ್ಕೃತಿಡ್ ಆಚರಣೆ ಮಲ್ಪುನ ಒಂಜಿ ಸುಗ್ಗಿದ ಪರ್ಬ. ಉಂದು ಚೀನೀ ಚಂದ್ರಸೌರಮಾನ ಪಂಚಾಂಗೊದ 8ನೇ ತಿಂಗೊಲುದ 15ನೇ ದಿನೊಟು ತೋಜುಂಡು ಬೊಕ್ಕ ಗ್ರೆಗೋರಿಯನ್ ಪಂಚಾಂಗೊದ ಸೆಪ್ಟೆಂಬರ್ 7 ಬೊಕ್ಕ ಅಕ್ಟೋಬರ್ 8 ನಡುಟು ಬರ್ಪುಂಡು. ಈ ದಿನೊಟು, ಶರತ್ಕಾಲದ ಮಧ್ಯೊಡು ಸುಗ್ಗಿದ ಸಮಯೊಗು ಸರಿಸಾಟಿಯಾದ್ ಚಂದ್ರೆ ತನ್ನ ಪೂರ್ಣ ಬೊಕ್ಕ ಪ್ರಕಾಶಮಾನವಾದ್ ಉಪ್ಪುಂಡು ಪಂದ್ ಚೀನಿಯೆರ್ ನಂಬುವೆರ್.
ಮಿಡ್-ಆಟಮ್ ಫೆಸ್ಟಿವಲ್ ಪಂಡ ಚೀನೀ ಸಂಸ್ಕೃತಿಡ್ ಮುಖ್ಯವಾಯಿನ ರಜೆ ಬೊಕ್ಕ ಆಚರಣೆಲೆಡ್ ಒಂಜಿ. ಈ ಉತ್ಸವದ ಇತಿಹಾಸ 3,000 ವರ್ಸೊಡ್ದ್ ದುಂಬುದವು. ಇಂಚಿನ ಪರ್ಬೊಲೆನ್ ಪೂರ್ವ ಬೊಕ್ಕ ಆಗ್ನೇಯ ಏಷ್ಯಾಡ್ ಬೇತೆ ಸಂಸ್ಕೃತಿಲು ಆಚರಣೆ ಮಲ್ಪುವೆರ್.
ಪರ್ಬೊದ ಪೊರ್ತುಡು, ಮಾತಾ ಗಾತ್ರೊದ ಬೊಕ್ಕ ಆಕಾರೊದ ದೀಪೊಲೆನ್ - ಜನಕುಲೆಗ್ ಸಮೃದ್ಧಿ ಬೊಕ್ಕ ಎಡ್ಡೆ ಅದೃಷ್ಟೊದ ಮಾರ್ಗೊನು ಬೆಳಗಾವುನ ದೀಪೊಲೆನ್ ಸಂಕೇತವಾದ್  ಪೋದು ಪ್ರದರ್ಶಿಸವೆರ್. ಮೂನ್ಕೇಕ್ಸ್, ಒಂಜಿ ಶ್ರೀಮಂತ ಪೇಸ್ಟ್ರಿನ್ ಸಾಮಾನ್ಯವಾದ್ ಸಿಹಿ-ಬೀನ್ ಅತ್ತಂದೆ ಕಮಲ-ಬೀಜದ ಪೇಸ್ಟ್ ಡ್ ತುಂಬಿಯೆರ್, ಈ ಪರ್ಬೊದ ಪೊರ್ತುಡು ಸೇವನೆ ಮಲ್ಪುವೆರ್. ಮಿಡ್-ಆಟಮ್ ಫೆಸ್ಟಿವಲ್ ಚೀನೀ ಪುರಾಣೊಡು ಚಂದ್ರ ದೇವತೆ ಚಾಂಗ್'ಯೆ ಪನ್ಪಿನ ದಂತಕಥೆನ್ ಆಧಾರವಾದ್ ನಡಪುಂಡು.
ಉಂದು ಚೀನಾ ಬೊಕ್ಕ ತೈವಾನ್ ಡ್ ಅಧಿಕೃತ ರಜೆ ಆದುಂಡು ಬೊಕ್ಕ ಮಿಡ್-ಆಟಮ್ ಫೆಸ್ಟಿವಲ್ ದ ದುಂಬುದ ದಿನ ಹಾಂಗ್ ಕಾಂಗ್ ಬೊಕ್ಕ ಮಕಾವುಡ್ ಅಧಿಕೃತ ರಜೆ ಆದುಂಡು.
## ಚಂದ್ರನ ಪೂಜೆ ಬೊಕ್ಕ ಆಚರಣೆ
ಉತ್ಸವದ ಆಚರಣೆದ ಒಂಜಿ ಪ್ರಮುಖ ಭಾಗ ಪಂಡ ಚಂದ್ರೆ ಪೂಜೆ. ಪ್ರಾಚೀನ ಚೀನಿಯೆರ್ ಪುನರ್ಜೀವನೊನು ಚಂದ್ರ ಬೊಕ್ಕ ನೀರ್ ಗ್ ಸಂಬಂಧ ಪಟ್ಟಿನವು ಪಂಡ್ದ್ ನಂಬೊಂದಿತ್ತೆರ್, ಬೊಕ್ಕ ಈ ಪರಿಕಲ್ಪನೆನ್ ಋತುಚಕ್ರೊಗು ಸಂಪರ್ಕ ಮಲ್ತೆರ್, ಅವೆನ್ "ತಿಂಗೊಲುದ ನೀರ್" ಪಂಡ್ದ್ ಲೆಪ್ಪುವೆರ್. ಉದಾಹರಣೆಗೆ ಝುವಾಂಗ್ ಜನಕುಲು ಸೂರ್ಯ ಬೊಕ್ಕ ಚಂದ್ರ ಒಂಜಿ ಜೋಡಿ ಬೊಕ್ಕ ನಕ್ಷತ್ರೊಲು ಅಕ್ಲೆನ ಜೋಕುಲು ಪನ್ಪಿನ ಒಂಜಿ ಪ್ರಾಚೀನ ಕಥೆನ್ ಮಲ್ತೆರ್, ಬೊಕ್ಕ ಚಂದ್ರ ಗರ್ಭಿಣಿ ಆನಗ, ಉಂದು ಸುತ್ತು ಆಪುಂಡು, ಬೊಕ್ಕ ಒಂಜಿ ಬಾಲೆನ್ ಪುಟ್ಟುನ ಬುಕ್ಕೊ ಅರ್ಧಚಂದ್ರ ಆಪುಂಡು. ಈ ನಂಬಿಕೆಲು ಈ ಸಂಜೆ ಚಂದ್ರಗ್ ಆರಾಧನೆ ಮಲ್ಪುನ ಬೊಕ್ಕ ಅರ್ಪಣೆ ಕೊರ್ಪುನವು ಪೊಣ್ಣುಲೆನ ನಡುಟು ಜನಪ್ರಿಯ ಆಂಡ್. ಚೀನಾ ದೇಶೊದ ಕೆಲವು ಪ್ರದೇಶೊಲೆಡ್ ಇನಿಲಾ ಪದ್ಧತಿಲು ಉಲ್ಲ, ಅಯಿಟ್ "ಆಣ್ ಲು ಚಂದ್ರಗ್ ಪೂಜೆ ಮಲ್ಪುಜೆರ್ ಬೊಕ್ಕ ಪೊಣ್ಣುಲು ಅಡುಗೆ ದೈವೊಲೆಗ್ ಬಲಿ ಕೊರ್ಪುಜೆರ್."
ಚಂದ್ರನ ಗೌರವಾರ್ಥ ಮಲ್ಪುನ ಅನ್ನಪ್ರಸಾದದೊಟ್ಟುಗು ಅರಿ-ಗೋಧಿನ್ ಯಶಸ್ವಿಯಾದ್ ಕೊಯ್ಪುನ ಪರ್ಬ ಆದಿತ್ತ್ಂಡ್. ಇನಿಕ್ಲಾ, ಸ್ನೇಹಿತೆರ್ ಬೊಕ್ಕ ಬಂಧುಲೆನ ನಡುಟು ಚಂದ್ರನ ಕೇಕ್ ತಿನ್ಪುನ ಬೊಕ್ಕ ಸೌಹಾರ್ದತೆ ಬೊಕ್ಕ ಒಗ್ಗಟ್ಟ್ ದ ಸಂಕೇತವಾದ್ ಚಂದ್ರನ್ ತೂಯೆರೆ ಹೊರಾಂಗಣ ಪುನರ್ಮಿಲನೊಲೆನ ಸಂದರ್ಭ ಆದುಂಡು.ಸೂರ್ಯ ಗ್ರಹಣದ ಒಂಜಿ ವರ್ಷೊಡು, ಗ್ರಹಣೊಡು ಬರ್ಪಿನ ವಿಸ್ತಾರವಾದ್ ಆಕಾಶ ಆಚರಣೆನ್ ಆನಂದಿಸರೆ ಸರ್ಕಾರಿ ಕಚೇರಿಲು, ಬ್ಯಾಂಕುಲು ಬೊಕ್ಕ ಶಾಲೆಲು ಹೆಚ್ಚಿನ ದಿನೊಕುಲೆನ್ ಮುಚ್ಚುನವು ಸಾಮಾನ್ಯ. ಈ ಪರ್ಬೊನು ಮಸ್ತ್ ಸಾಂಸ್ಕೃತಿಕ ಅತ್ತಂದೆ ಪ್ರಾದೇಶಿಕ ಆಚರಣೆಲೆಡ್ ಆಚರಣೆ ಮಲ್ಪುವೆರ್, ಅವುಲು: 
ಚಾಂಗ್'ಇ ಸೇರ್ದ್ ದೇವತೆಲೆಗ್ ಗೌರವೊಡು ಧೂಪ ಪೊತ್ತಾವುನ. 
ಡ್ರ್ಯಾಗನ್ ಬೊಕ್ಕ ಸಿಂಹ ನಲಿಕೆಲೆನ ಪ್ರದರ್ಶನ, ಉಂದು ಮುಖ್ಯವಾದ್ ದಕ್ಷಿಣ ಚೀನಾಡ್ ನಡಪುಂಡು.
=ಲಾಂಟರ್ನ್ ಲು=
ರಜೆನ್ ಆಚರಣೆ ಮಲ್ಪುನ ಒಂಜಿ ಗಮನಾರ್ಹ ಭಾಗ ಪಂಡ ಬೊಲ್ಪುದ ದೀಪೊಲೆನ್ ಪೊತ್ತಾದ್ ಪೋಪಿನವು, ಗೋಪುರೊಲೆಡ್ ದೀಪೊಲೆನ್ ಬೆಳಗಾವುನವು, ಅತ್ತಂದೆ ತೇಲುನ ಆಕಾಶ ದೀಪೊಲೆನ್ ಬೆಳಗುನವು.
=ಮೂನ್ ಕೇಕ್ಸ್=
ಮೂನ್ ಕೇಕ್ ಮಲ್ಪುನ ಬೊಕ್ಕ ಪಾಡುನವು ಈ ಪರ್ಬೊದ ಒಂಜಿ ಗುರುತುದ ಸಂಪ್ರದಾಯ.ಉತ್ಸವದ ವಾರೊಡು ಕುಟುಂಬದ ಸದಸ್ಯೆರೆನ ನಡುಟು ಸುತ್ತು ಮೂನ್ಕೇಕ್ ನ್ ಪಾಡುನ ಬೊಕ್ಕ ತಿನ್ಪಿನವು ಕುಟುಂಬೊಲೆನ ಸಂಪೂರ್ಣತೆ ಬೊಕ್ಕ ಒಗ್ಗಟ್ಟ್ ನ್ ಸೂಚಿಸವುಂಡು.ಚೀನಾದ ಕೆಲವು ಪ್ರದೇಶೊಲೆಡ್, ಮಿಡ್-ಆಟಮ್ ಫೆಸ್ಟಿವಲ್ ದ ರಾತ್ರೆಡ್ ಮೂನ್ ಕೇಕ್ ಮಲ್ಪುನ ಸಂಪ್ರದಾಯ ಉಂಡು.ಆ ಇಲ್ಲಡ್ ಉಪ್ಪುನ ಹಿರಿಯೆರ್ ಮೂನ್ ಕೇಕ್ ಲೆನ್ ತುಂಡು ತುಂಡು ಮಲ್ತ್ ದ್ ಪ್ರತಿಯೊಂಜಿ ಕುಟುಂಬದ ಸದಸ್ಯೆರೆಗ್ ಕೊರ್ಪೆರ್, ಉಂದು ಕುಟುಂಬದ ಪುನರ್ಮಿಲನೊನು ಸೂಚಿಸವುಂಡು.
=ಬೇತೆ ಆಹಾರೊಲು ಬೊಕ್ಕ ಆಹಾರ ಪ್ರದರ್ಶನೊಲು=
ಈ ಸಂದರ್ಭೊಡು ಸರ್ವ್ ಮಲ್ಪುನ ಸಾಮ್ರಾಜ್ಯಶಾಹಿ ಖಾದ್ಯೊಲು ಶಾಂತಿನ್ ಸಂಕೇತಿಸವುನ ನವ-ಜಂಟಿ ಕಮಲದ ಮೂಲೊಲೆನ್ ಬೊಕ್ಕ ಪುನರ್ಮಿಲನೊನು ಸಂಕೇತಿಸವುನ ಕಮಲದ ದಳೊಲೆನ ಆಕಾರೊಡು ಕತ್ತರಿಸಾಯಿನ ಕಲ್ಲಂಗಡಿಲೆನ್ ಸೇರ್ದುಂಡು.ತೋಟೊಡು ಕಲ್ಲ್ ದ ಮೇಜಿಲೆಡ್ ಟೀ ಕಪ್ ಲೆನ್ ದೀದ್, ಅಲ್ಪ ಕುಟುಂಬದಕುಲು ಟೀ ಪಾಡ್ದ್ ಚಾಟ್ ಮಲ್ಪುವೆರ್, ಅಕ್ಲೆನ ಕಪ್ ಲೆನ ನಡುಟು ಪುರ್ಣ ಚಂದ್ರನ ಪ್ರತಿಬಿಂಬ ತೋಜುನ ಕ್ಷಣೊಗು ಕಾತೊಂದು ಉಪ್ಪುವೆರ್.ಸಸ್ಯೊದ ಪುಷ್ಪೊಲೆನ ಸಮಯೊಗು ಕಾರಣವಾದ್, ಕ್ಯಾಸಿಯಾ ವೈನ್ ನ್ ಈ ಸಂದರ್ಭೊಡು ಪರಿಯೆರೆ "ಪುನರ್ಮೂಲ ವೈನ್" ಗ್ ಸಾಂಪ್ರದಾಯಿಕ ಆಯ್ಕೆ ಮಲ್ಪುವೆರ್. ಅಂಚನೆ, ಜನಕುಲು ಕ್ಯಾಸಿಯಾ ಕೇಕ್ ಬೊಕ್ಕ ಕ್ಯಾಂಡಿನ್ ಪರ್ದ್ ಆಚರಣೆ ಮಲ್ಪುವೆರ್. ಕೆಲವು ಕಡೆಟ್, ಜನಕುಲು ಒಸ್ಮಾಂಥಸ್ ವೈನ್ ಪರ್ದ್ ಬೊಕ್ಕ ಒಸ್ಮಾಂಥಸ್ ಮೂನ್ಕೇಕ್ಸ್ ಪರ್ದ್ ಆಚರಣೆ ಮಲ್ಪುವೆರ್.
## ದಿನಾಂಕೊಲು
ಮಿಡ್-ಆಟಮ್ ಫೆಸ್ಟಿವಲ್ ನ್ ಹಾನ್ ಕ್ಯಾಲೆಂಡರ್ ಡ್ ಎಂಟುನೇ ತಿಂಗೊಲುದ 15ನೇ ದಿನೊಟು ನಡಪಾವೆರ್—ಮೂಲತಃ ಒಂಜಿ ಪೂರ್ಣ ಚಂದ್ರನ ರಾತ್ರೆ—ಉಂದು ಆಟಮ್ನಲ್ ಇಕ್ವಿನಾಕ್ಸ್ ದ ಸಮೀಪೊಡು ಬರ್ಪುಂಡು (ಗ್ರೆಗೋರಿಯನ್ ಕ್ಯಾಲೆಂಡರ್ ಡ್ ಸೆಪ್ಟೆಂಬರ್ 7 ಬೊಕ್ಕ ಅಕ್ಟೋಬರ್ 8 ನಡುಟು ಒಂಜಿ ದಿನೊಟು). ಉಂದು ಬರ್ಪಿನ ವರ್ಷೊಲೆಡ್ ಈ ದಿನೊಕುಲೆಡ್ ನಡಪುಂಡು. 

೨೦೨೬: ಶುಕ್ರವಾರ ೨೫ ಸೆಪ್ಟೆಂಬರ್ 
೨೦೨೭: ಬುಧವಾರ ೧೫ ಸೆಪ್ಟೆಂಬರ್ 
೨೦೨೮: ಮಂಗಳವಾರ ೩ ಅಕ್ಟೋಬರ್

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್